武溪深呈廣帥蔣修撰
作者：郭祥正
朝代：宋

paragraphs: 滔滔武溪一何深，源源不斷來從郴。
流到瀧頭聲百變，誰將玉笛傳餘音。
潺潺泠泠兮可以冰人心，胡爲其氣兮能毒淫。
漢兵卷甲未得渡，飛鳶跕跕墮且沈。
天乎此水力可任，蠻血安足腥吾鐔。
功名難成壯心恥，馬革裹尸亦徒爾。
伏波一去已千年，古像蕭蕭篁竹裏。
風來尚作笛韻悲，宛轉悠揚逐船尾。
如今天子治文明，柔遠懷憶昌黎氏。
始末緣何不相類，能言佛骨本無靈。
可惜咨嗟問瀧吏，湘妃之碑尤近怪。
頗學女巫專自媚，固當褒馬聊黜韓。
湘妃之碑尤近怪，頗學女巫專自媚。
固當褒馬聊黜韓，補葺須令賢者備。
元戎喜遇蓬瀛仙，武溪探古傳新篇。
東君吁嘻龍蜃走，北斗挹酌河漢懸。
勸君莫倚隴笛之悲音些，勸君清歌兮投玉琴些。
琴聲爲出堯舜心，堯舜愛民無遠邇。
君不見薰風來自南些。